Svært lite er kjent om hekkeatferden. I Kamerun er det observert hekking i september; i Gabon nygjorte reder i februar; i Zaire hekking i februar, men trolig også i mars og september. Man antar at arten er monogam og territorial. Fuglene vokaliserer i lange perioder, parvis fra høyt oppe i trærne, fra solnedgang og gjennom natten, men også på bakken om dagen. Redet i Gabon var gjort av kvister og løv, og var cirka 35 cm dypt og plassert over bakken og ganske langt fra vann. Det er funnet ett rede med tre egg i.